เก็บรักษาไพ่ อ่านไพ่แบบง่ายๆ อ่านไพ่แบบซับซ้อนยิ่งขึ้น สร้างความคุ้นเคยกับไพ่ยิปซี เริ่มจากพื้นฐานก่อน
ไพ่ยิปซีอาจได้รับพลังเชิงลบที่อาจเป็นอุปสรรคต่อการอ่านไพ่ของคุณได้ เพราะฉะนั้นคุณจึงควรเก็บไพ่ไว้ในถุงลายสีดำหรือในกล่องไม้สำหรับเก็บไพ่ยิปซี คุณอาจจะใส่หินอัญมณีหรือสมุนไพรเพื่อเพิ่มความสามารถในการทำนายลงไปด้วย มันเป็นเรื่องของความพอใจส่วนบุคคลว่าคุณจะอนุญาตให้คนที่มาดูไพ่สัมผัสไพ่ของคุณหรือเปล่า คนทำนายไพ่ยิปซีบางคนก็อยากให้คนที่มาดูสัมผัสไพ่โดยการให้พวกเขาสับไพ่เพื่อถ่ายทอดพลังของพวกเขาลงไปในไพ่ แต่บางคนก็ไม่อยากให้พลังของคนอื่นเข้ามาอยู่ในไพ่นอกจากตัวเอง ในบางครั้งคุณอาจจะต้องล้างหรือทำความสะอาดไพ่เพื่อกำจัดพลังเชิงลบ การล้างไพ่มีอยู่หลายวิธี แต่วิธีที่ง่ายวิธีหนึ่งก็คือการใช้ 1 ในธาตุทั้ง 4 เวลาล้างไพ่ด้วยวิธีนี้ ให้เริ่มจากการคลี่ไพ่เป็นรูปพัด หากไพ่ต้องการการทำความสะอาดมากๆ คุณอาจจะทำความสะอาดทีละใบเลยก็ได้  ธาตุดิน กลบไพ่ที่คุณดูแลรักษาไว้ในทราย เกลือ หรือดิน 24 ชั่วโมง หรือคลี่ไพ่เป็นรูปพัดบนผ้าปูโต๊ะและโรยเกลือและ/หรือทรายลงบนไพ่เป็นเวลา 1-2 นาที หรืออาจจะโรยด้วยส่วนผสมของโหระพา ลาเวนเดอร์ โรสแมรี เสจ หรือไธม์ก็ได้ ธาตุน้ำ พรมน้ำ ชาสมุนไพร หรือน้ำชงจากพืชลงบนไพ่เบาๆ แล้วเช็ดออกทันที หรือให้ไพ่สัมผัสกับแสงจันทร์ในบริเวณอารักขาครึ่งคืน ธาตุไฟ นำไพ่ผ่านแสงเทียนเร็วๆ ระวังอย่าให้ไฟไหม้ตัวเอง หรือคุณอาจจะให้ไพ่สัมผัสกับแสงอาทิตย์ในบริเวณอารักขาเป็นเวลาครึ่งวันก็ได้ ธาตุลม นำไพ่ผ่านกำยานที่จุดไฟ 5-7 ครั้ง หรือหายใจเข้าลึกๆ และผ่อนลมหายใจสู่ไพ่ช้าๆ 3 ครั้งแทน การอ่านไพ่ยิปซีเป็นการบรรยายเรื่องราวที่คุณเล่าให้คนที่มาขอให้คุณทำนายไพ่ฟัง เป็นความพยายามที่จะเน้นอิทธิพลจากอดีต เข้าใจสภาพแวดล้อมในปัจจุบัน และทำนายอนาคตที่อาจเกิดขึ้นได้มากที่สุด อนาคตที่คุณพูดถึงจะไม่ใช่ผลตามมาที่ตายตัวหรือแน่นอน คุณต้องจำไว้ว่าจุดจบที่แน่นอนหรือไม่สามารถเปลี่ยนแปลงได้นั้นไม่มีอยู่จริง "ตำแหน่งไพ่" หมายถึงรูปแบบการวางไพ่ของคุณ การวางตำแหน่งไพ่เป็นโครงแบบหรือรูปแบบของไพ่ ซึ่งรูปแบบของไพ่นั้นจะให้กรอบความคิดในการอ่านไพ่ ยิ่งไปกว่านั้นแต่ละตำแหน่งของไพ่ยิปซีที่อยู่ในการวางไพ่แต่ละแบบยังมีความหมายเฉพาะตัวอีกด้วย การอ่านไพ่ของคุณจะต้องอาศัยการวางหรือตำแหน่งไพ่ตามหัวข้อที่กำหนด เช่น ตำแหน่งไพ่หลายแบบจะเป็นการวางตำแหน่งไพ่ที่บอกอดีต ปัจจุบัน และอนาคต นอกจากนี้ยังมีตำแหน่งของความรู้สึกภายในใจ ความท้าทายรูปแบบใดรูปแบบหนึ่ง ปัจจัยภายนอก และอื่นๆ  การวางตำแหน่งไพ่มีหลายร้อยรูปแบบ และคนที่อ่านไพ่ได้อย่างเชี่ยวชาญก็จะสามารถสร้างรูปแบบการวางไพ่ของตัวเองขึ้นมาได้ ทดลองการวางตำแหน่งไพ่หลายๆ แบบ โดยเฉพาะอย่างยิ่งรูปแบบที่กระตุ้นจินตนาการและสัญชาตญาณของคุณ การค้นหาว่ารูปแบบการวางไพ่แบบไหนที่เหมาะกับคุณมากที่สุดเป็นสิ่งสำคัญ ผู้อ่านไพ่ยิปซีหลายคนจะใช้การวางไพ่รูปแบบใดรูปแบบหนึ่งที่เหมาะกับพวกเขามากที่สุด การวางไพ่ 3 ใบดีต่อการแยกแยะคำตอบของคำถามที่ไม่ได้ซับซ้อนนัก เป็นการกลับมาเน้นความเรียบง่ายสำหรับผู้ที่เพิ่งเริ่มหัดอ่านไพ่ กำหนดตำแหน่งไว้ล่วงหน้า วางไพ่ตามตำแหน่งและใช้สิ่งที่คุณได้เรียนรู้เกี่ยวกับความหมายของไพ่และการรวมกันของไพ่ในการเล่าเรื่อง   การวางตำแหน่งไพ่สำหรับการทำความเข้าใจสถานการณ์ได้แก่ การวางไพ่แบบอดีต/ปัจจุบัน/อนาคต สถานการณ์ปัจจุบัน/อุปสรรค/คำแนะนำ จุดที่คุณยืนอยู่ในตอนนี้/สิ่งที่คุณมุ่งหมายจะทำ/วิธีการที่จะไปถึงจุดนั้นและสิ่งที่จะช่วยคุณได้/สิ่งที่จะเป็นอุปสรรค/ศักยภาพที่คุณไม่ล่วงรู้ การวางตำแหน่งไพ่สำหรับการทำความเข้าใจความสัมพันธ์ได้แก่ คุณ/อีกฝ่าย/ความสัมพันธ์ โอกาส/ความท้าทาย/ผลลัพธ์ สิ่งที่นำพาคุณมาอยู่ด้วยกัน/สิ่งที่แยกคุณจากกัน/สิ่งที่คุณต้องให้ความสำคัญและสิ่งที่คุณต้องการจากความสัมพันธ์/สิ่งที่คุณต้องการจากความสัมพันธ์/ทิศทางที่ความสัมพันธ์กำลังมุ่งหน้าไป การวางตำแหน่งไพ่สำหรับการทำความเข้าใจความสัมพันธ์ได้แก่ จิตใจ/ร่างกาย/จิตวิญญาณ สภาวะทางกายภาพ/สภาวะทางอารมณ์/สภาวะทางจิตวิญญาณ ตัวคุณ/เส้นทางในปัจจุบันของคุณ/ศักยภาพของคุณและการหยุด/การเริ่มต้น/การทำต่อ ในการอ่านไพ่แบบ 21 ใบนี้ ให้แยกไพ่หลักออกจากไพ่รอง สับไพ่แต่ละชุด ตัดไพ่และวางไพ่ออกเป็น 3 แถว แต่ละแถวมีไพ่ 7 ใบและจะมี 1 ใบอยู่ข้างๆ วิธีนี้จะใช้ไพ่หลักหมดกองและไพ่รองจะเหลือ รวมไพ่เหล่านี้ไว้เป็นกอง เขียนรายการไพ่แต่ละใบที่คุณเปิดได้ เลือกคำที่อธิบายไพ่แต่ละใบได้ดีที่สุดและเขียนไว้ข้างๆ ไพ่แต่ละใบ ไพ่บอกอะไรกับคุณ หารูปแบบการเล่าเรื่องเหมือนกับเวลาที่คุณดูหนังสือภาพแล้วพยายามจะเข้าใจเรื่องที่ภาพกำลังเล่าอยู่ รูปแบบอาจจะเป็นในแนวนอน แนวทแยง หรือเรียงจากใบแรกไปใบสุดท้ายก็ได้ ไพ่ที่อยู่ด้านข้างจะเป็นไพ่ที่บอกองค์ประกอบที่สำคัญที่สุดของสถานการณ์ ถามตัวเองว่าไพ่กำลังพูดถึงสถานการณ์ไหนในชีวิตของคุณหรือชีวิตของคนที่คุณกำลังอ่านไพ่ชีวิตของเขาอยู่ มองหารูปแบบการเล่าเรื่องที่ให้ความหมายอีกแบบหนึ่งของบทสรุปที่คุณรับรู้ในตอนแรก สิ่งที่อาจทำให้สถานการณ์ดีขึ้นหรือแย่ลง พิจารณาคำที่คุณอธิบายไพ่แต่ละใบ คำอธิบายเหล่านี้สอดคล้องกับเรื่องราวที่คุณกำลังอ่านอยู่อย่างไร รวบรวมการรับรู้จากขั้นตอนข้างต้นทั้งหมดให้เป็นการตีความไพ่ 1 เรื่อง คุณอาจจะประหลาดใจที่รู้ว่าคุณอ่านไพ่ได้ถูกต้องมากขึ้นกว่าตอนที่คุณใช้หนังสือเสียอีก จำไว้ว่าถ้ามีบางช่วงที่คุณรู้สึกว่าไพ่ให้ความหมายที่ต่างไปจากที่หนังสือว่าไว้ ให้ยึดตามความหมายของคุณ การเชื่อมั่นในสัญชาตญาณของคุณเป็นวิธีการอ่านไพ่ยิปซีที่แท้จริง และเป็นสิ่งที่คุณจะทำโดยอัตโนมัติเมื่อคุณชำนาญมากขึ้นแล้ว แค่ปล่อยให้ไพ่พูดกับคุณ ไพ่แต่ละสำรับใช้สัญลักษณ์แตกต่างกัน ไพ่สำรับที่ใช้กันมากที่สุดและถ่ายทอดสืบต่อกันมามากที่สุดสำรับหนึ่งได้แก่ไพ่ชุด Rider-Waite Tarot หรือหนึ่งในสำรับไพ่ที่เลียนแบบไพ่ชุดนี้อย่าง the Morgan-Greer Tarot แต่ที่สำคัญคือไพ่ต้องสื่อสารกับคุณ เพราะฉะนั้นให้สำรวจดูไพ่หลายๆ สำรับและอ่านรีวิวเพื่อศึกษาว่าคนชอบและไม่ชอบอะไรเกี่ยวกับไพ่ชุดนั้นๆ บ้าง  ไพ่สำรับคลาสสิกและโด่งดังมีวางขายตลอด แต่ไพ่สำรับใหม่ๆ ที่ผลิตขึ้นในแต่ละปีนั้นจะแตกต่างกันไปให้คุณได้เลือกสรร สำรับไพ่ชุดที่ขายดีที่สุดตลอดกาลได้แก่ :  Deviant Moon Tarot, Rider-Waite Tarot, Aleister Crowley Thoth Tarot, DruidCraft Tarot และ Shadowscapes Tarot การระบุชัดเจนว่าคุณคาดหวังที่จะได้อะไรจากความสัมพันธ์กับไพ่ยิปซีเป็นประโยชน์ต่อเส้นทางการเป็นผู้อ่านไพ่ยิปซีของคุณ เมื่อคุณรู้ว่าผลลัพธ์สุดท้ายที่คาดหวังของตัวเองคืออะไร คุณก็จะสามารถมองเห็นจุดที่คุณยืนอยู่ในตอนนี้และขั้นตอนที่คุณต้องทำเพื่อไปให้ถึง "จุดหมาย" ของตัวเองได้ตามความเป็นจริง ถามตัวเองว่าจุดประสงค์ของการอ่านไพ่ยิปซีของคุณคืออะไรหรือคุณวางแผนที่จะใช้ไพ่ยิปซีในการช่วยเหลือผู้อื่นอย่างไร ข้อความเจตนารมณ์อาจสะท้อนเป้าหมาย เช่น การอยากสร้างสัญชาตญาณที่ชัดเจนขึ้น เพิ่มความคิดสร้างสรรค์ หรือเชื่อมโยงกับพลังด้านจิตวิญญาณ ข้อความเหล่านี้แตกต่างกันไปตามแต่ละบุคคลที่เป็นผู้สร้างมันขึ้นมา วิธีที่ดีที่สุดที่จะถ่ายทอดพลังไปยังไพ่ก็คือการจับไพ่ สับไพ่หลายๆ ครั้ง เรียงไพ่ตามลำดับ (จาก The Fool ไปจนถึง The World ตามด้วยไพ่ตามลำดับของไพ่คือจาก 1 ถึง 10 จากนั้นให้เริ่มจากเด็ก อัศวิน ราชินี และราชา) การสัมผัสไพ่ด้วยมือจะช่วยให้ไพ่กลายเป็นส่วนขยายของคุณ ไพ่หนึ่งสำรับประกอบด้วยไพ่ทั้งหมด 78 ใบ เป็นไพ่หลัก 22 ใบและไพ่รอง 56 ใบ คุณต้องจำไพ่แต่ละใบให้ได้และต้องระบุได้ว่าไพ่ใบไหนเป็นไพ่อะไร และสามารถบอกความหมายที่ทำนายอนาคตของไพ่แต่ละใบได้  ไพ่หลัก ต้นแบบไพ่ยิปซีที่ปรากฏผ่านไพ่หลักนั้นเป็นรูปภาพที่แสดงถึงชีวิต ขั้นตอน และประสบการณ์ที่เราทุกคนต้องผ่าน มีจุดประสงค์เพื่อบอกเรื่องราวของการเดินทางผ่านชีวิต เริ่มตั้งแต่ The Fool (พลังหนุ่มสาวบริสุทธิ์ในรูปแบบของจิตวิญญาณ) ผ่านเหตุการณ์และวงจรของชีวิตจนกระทั่งถึงจุดสมบูรณ์ใน The World (จุดจบของวงจรชีวิต) ไพ่รอง ไพ่รองอธิบายผู้คน เหตุการณ์ ความรู้สึก และสภาพแวดล้อมที่เราพบเจอใน "การเดินทางของคนโง่" ส่วนตัวของเรา ไพ่ใบเล็กนำเสนอเหตุการณ์ที่อยู่ภายใต้การควบคุมของแต่ละคนและแสดงให้เห็นว่าคุณทำสิ่งต่างๆ อย่างไร ไพ่รองจะค่อนข้างใกล้เคียงกับไพ่ที่ใช้เล่นทั่วไป มี 4 ชุดและแต่ละชุดจะเกี่ยวข้องกับ 1 องค์ประกอบ ได้แก่ ไม้ (ธาตุไฟ) ถ้วย (ธาตุน้ำ) เหรียญ (ธาตุดิน) และดาบ (ธาตุลม) นอกจากนี้ยังมีราชินี ราชา และอัศวิน (หรือแจ๊ก) ในแต่ชุด โดยเพิ่มเด็กชายหรือเจ้าหญิงเข้าไปด้วย การจำไพ่ทั้ง 78 ใบต้องใช้เวลา พยายามหาคู่ซ้อมที่ให้คุณทายไพ่เหมือนเวลาทายบัตรคำ หนังสือที่เขียนขึ้นมาดีๆ จะช่วยให้คุณเข้าใจพื้นฐานของไพ่ยิปซีที่จะเป็นประโยชน์อย่างมากในการช่วยคุณเริ่มอ่านไพ่ยิปซี หนังสือบางเล่มช่วยให้คุณผ่านขั้นตอนนี้ไปได้โดยเน้นการท่องจำ ในขณะที่บางเล่มเน้นการมีส่วนร่วมกับไพ่ยิปซี คุณจึงต้องเลือกหนังสือที่เหมาะกับสไตล์การเรียนรู้ของคุณ   อย่าหวังพึ่งพาหนังสือมากเกินไป หนังสืออาจมีประโยชน์ในฐานะแนวทางการเรียนรู้ แต่คุณต้องรวมสัญชาตญาณของคุณเข้ากับความรู้ของหนังสือเพื่อพัฒนาตัวเองไปสู่การเป็นผู้อ่านไพ่ยิปซีได้อย่างเต็มตัว ลองใช้วิธีนี้ในการผสมผสานสัญชาตญาณเข้าสู่การเรียนรู้ของคุณ มองไพ่แต่ละใบและพิจารณาว่า คุณคิดว่าไพ่แต่ละใบมีความหมายว่าอะไร ไม่ต้องกังวลว่าจะต้องตอบให้ถูก แค่พูดออกมาจากใจ จากนั้นดูหนังสือและดูว่าไพ่ใบนั้นแปลว่าอะไร วิธีนี้จะทำให้คุณไม่ไปจดจ่อกับการจำความหมายของไพ่เพียงอย่างเดียวและไม่กลัวที่จะผิด และทำให้คุณสามารถสร้างความหมายได้อย่างลื่นไหลจากการที่คุณเชื่อมโยงกับไพ่อย่างเป็นส่วนตัว คุณสามารถเลือกไพ่หนึ่งใบเพื่อทำความรู้จักกับสำรับไพ่ หรือคุณอาจจะจับไพ่มาหนึ่งใบเพื่อให้รู้ว่าวันข้างหน้านี้จะเป็นอย่างไร   ในการทำความรู้จักกับไพ่ สุ่มจับไพ่มา 1 ใบแล้วมองเล็กน้อย เขียนลงไปว่าความรู้สึกแรกและความคิดที่มาจากสัญชาตญาณคืออะไร ใช้ปากกาสีหนึ่งเขียนลงไปในสมุดบันทึกหรือสมุดธรรมดา ทันใดนั้นให้ใช้ปากกาอีกสีหนึ่งเขียนข้อมูลเกี่ยวกับไพ่ที่คุณได้จากแหล่งอื่น (หนังสือ กลุ่มไพ่ยิปซีออนไลน์ เพื่อนๆ) หลังจากนั้น 2-3 วัน ให้ทบทวนสิ่งที่คุณเขียนแล้วใช้ปากกาอีกสีหนึ่งเขียนความคิดเห็นเพิ่มเติมลงไป    อ่านไพ่ประจำวัน  สุ่มจับไพ่มา 1 ใบเป็นสิ่งแรกในตอนเช้า ใช้เวลามองไปที่ไพ่ พิจารณาสีและปฏิกิริยาของคุณที่มีต่อไพ่ สังเกตบรรยากาศทั่วไปในไพ่และอารมณ์ต่างๆ ที่ไพ่ทำให้คุณรู้สึก มองรูปผู้คนต่างๆ ในไพ่ พวกเขาทำอะไรอยู่ นั่งหรือยืนอยู่ พวกเขาทำให้คุณนึกถึงใครและคุณรู้สึกอย่างไรกับพวกเขา พิจารณาสัญลักษณ์และดูว่ามันทำให้คุณนึกถึงอะไร เขียนความคิดของคุณลงไปในสมุดบันทึก คุณสามารถย้อนกลับมาดูสมุดบันทึกในฐานะเครื่องมือการเรียนรู้และใช้มันในการติดตามความก้าวหน้าของคุณได้ ผู้เริ่มต้นต้องไม่มองว่าไพ่ในสำรับ 78 ใบเป็นไพ่แยกกัน แต่ต้องมองในฐานะระบบของรูปแบบและปฏิสัมพันธ์ที่มีต่อกันระหว่างไพ่แต่ละใบ การศึกษาการรวมกันของไพ่สามารถช่วยให้คุณเข้าใจแนวคิดนั้นได้ จับไพ่จากสำรับมา 2 ใบและเปิดไพ่ขึ้นมาวางข้างกัน พอถึงตอนนี้ให้มองภาพ สถานที่ หรือเหตุการณ์ที่อยู่ในการรวมกันของไพ่ 2 ใบ คุณจะใช้ไพ่มากกว่านี้หรือคลี่ไพ่ทั้งสำรับเลยก็ได้ แนวคิดเบื้องหลังวิธีนี้คือการศึกษาไพ่ที่มาอยู่รวมกันเพื่อสร้างความเข้าใจที่ลึกซึ้งยิ่งขึ้นและเสริมความมั่นใจให้มากขึ้นเมื่อถึงเวลาต้องอ่านไพ่ กลุ่มไพ่ยิปซีประกอบด้วยไพ่ทุกใบที่มีเลขเดียวกัน (เลข 1 ถึงเลข 9) เช่น ไพ่ยิปซีกลุ่มเลข 4 ก็จะเป็นไพ่แต่ละใบที่อยู่ในกลุ่มเลข 4 เหมือนกัน ได้แก่ไพ่จักรพรรดิ (ที่เป็นเลข 4) และไพ่ความตาย (ที่เป็นเลข 13 แต่ลดลงมาเป็นเลข 4 คือ 1+3=4)  เรียงไพ่จากกลุ่มเดียวกันทุกใบตรงหน้าและถามคำถามตัวเอง เช่น คุณรู้สึกอย่างไรกับไพ่แต่ละใบ อะไรในไพ่ที่ดึงดูดใจ ผลักไส ทำให้รำคาญ หรือทำให้คุณวิตกกังวล ไพ่แต่ละใบไม่เหมือนกันอย่างไร ต่างกันอย่างไร และมีสัญลักษณ์อะไรร่วมกัน ฝึกทำสิ่งนี้ซ้ำจนครบทั้ง 9 เลขหลักและบันทึกความรู้สึกของคุณลงในสมุดบันทึก การเข้าใจพลังของไพ่แต่ละใบจะช่วยเสริมการอ่านความหมายไพ่ให้ลื่นไหลยิ่งขึ้นเมื่อไพ่หมายเลขเดียวกันขึ้นมาหลายๆ ใบ แทนที่จะจดจ่อไปที่ความหมายของไพ่แต่ละใบ คุณจะสามารถจดจ่อไปที่พลังที่เกิดจากการที่ไพ่โผล่ขึ้นมารวมกันได้ ดูไพ่ทั้งสำรับและเลือกไพ่ใบที่คุณคิดว่ายาก ใช้เวลาพิจารณาไพ่แต่ละใบเพื่อพยายามเข้าถึงต้นตอของความรู้สึก จากนั้นมองไปที่ไพ่ทั้งสำรับอีกครั้งและเลือกไพ่ 1 ใบหรือมากกว่าที่คุณรู้สึกว่าสามารถให้คำตอบแก่ไพ่ยากๆ เหล่านั้นได้ จริงๆ แล้วเกมนี้ช่วยพัฒนาทักษะที่คุณสามารถนำมาใช้ในการอ่านไพ่ได้ เวลาที่มีไพ่ยากๆ ขึ้นมาระหว่างอ่านไพ่และคุณก็อยากช่วยให้คนที่มาขอให้คุณทำนายไพ่แก้ไขปัญหานั้นๆ ได้ คุณก็สามารถให้คำแนะนำเขาได้โดยการใช้ไพ่ที่จะมาคานกับไพ่ที่ยากใบนั้น
เก็บไพ่ให้ถูกวิธี. เลือกว่าใครจะสัมผัสไพ่ของคุณได้บ้าง. ล้างไพ่. เล่าเรื่อง. ทำความคุ้นเคยกับการวางตำแหน่งไพ่. เริ่มจากการวางไพ่ 3 ใบ. แยกไพ่. คลี่ไพ่. เขียนความรู้สึกลงไป. ดูภาพที่อยู่บนไพ่. ถามคำถาม. ลองมองหาเรื่องเล่าอีกแบบหนึ่ง. ทบทวนไพ่. นำมารวมกัน. เลือกสำรับไพ่. สร้างข้อความเจตนารมณ์. ถ่ายทอดพลังไปยังไพ่. เข้าใจว่าไพ่ทำงานอย่างไร. เลือกหนังสือดีๆ. เลือกไพ่วันละใบ. ศึกษาการรวมกันของไพ่. จัดกลุ่ม. เล่มเกมแก้ปัญหาไพ่.
https://www.wikihow.com/Read-Tarot-Cards https://www.wikihow.com/Read-Tarot-Cards https://www.wikihow.com/Read-Tarot-Cards https://www.wikihow.com/Read-Tarot-Cards https://www.wikihow.com/Read-Tarot-Cards
Protect Your Deck Do a Simple Reading Do a More Complex Spread Get Familiar with The Tarot Play Around with the Basics